Norsk Gjenvinning

Norsk Gjenvinning er et norsk konsern som leverer tjenester og produkter innen områdene gjenvinning av næringsavfall og metaller, innsamling av husholdningsavfall, mottak av masser, industriservice, rivning, miljøsanering og sikkerhetsmakulering. Virksomheten ble startet i 1926 av Adolf Jahr som en liten skraphandel i Oslo.

Norsk Gjenvinning-konsernet eies gjennom morsselskapet Norsk Gjenvinning Norge AS (org nr 937 270 151) av VV Holding AS, et selskap som kontrolleres av Summa Equity, Summa Equity.

Historie 
 1926 Adolf Jahr startet en skraphandel i Oslo.
 1930 Flyttet til jernbanetomten på Grefsen i Oslo under navnet Aker Flaske- og Skraphandel.
 1979 Endret navn til Jahr & Sønner.
 1984 Overtagelse av anlegget til papirindustriens firma; Returpapir AS.
 1989 Overtagelse av Glomma Papps anlegg for returpapir i Sarpsborg. Starten på selskapets ekspansjon utenfor Oslo.
 1990 Norsk Skogsindustrier AS og M. Peterson & Søn AS gikk inn på eiersiden sammen med familien Jahr.
 1991 Tok navnet Norsk Gjenvinning.
 1999 Konsernet solgt til det internasjonale selskapet CGEA-Onyx, i dag Veolia Environnement.
 2003 Morselskapet Norsk Gjenvinning Holding AS byttet navn til Onyx Norway AS.
 2006 Alle operative selskaper byttet navn til Veolia Miljø.
 2009 Kjøpte Kragerø Renovasjon og Containerservice AS.
 2010 Oppstart med biogassbiler i Oslo.
 2011 Veolia Miljø AS ble solgt fra Veolia til VV Holding AS, et selskap som kontrolleres av Altor Fund III, Altor Equity Partners. Veolia Miljø «gjenvinner» sitt gamle varemerke Norsk Gjenvinning. Altor kjøper også Veidekke Gjenvinning AS med datterselskapene Wilhelmsen & Sønner AS, Tomwil Miljø AS og Humlekjær & Ødegaard AS.
 2012 Wilhelmsen & Sønner AS ble fusjonert inn i Norsk Gjenvinning AS. Kjøp av Ryfylke Renovasjon AS, Avfallshandel AS, Løvås Transportfirma AS/Metodika Gjenvinning AS. Norsk Gjenvinning Renovasjon AS ble etablert.
 2013 Første etablering i Danmark etter kjøp av IBKA A/S. Første renovasjonskontrakt startet opp i Sverige (Gøteborg) gjennom nyetablerte Nordisk Återvinning AB som eies 100 % av Norsk Gjenvinning Renovasjon AS.
 2014 Refinansiering med plassering av obligasjonslån på 2,2 milliard kroner. Industriell satsing på Øra Miljøpark med blant annet ny shredder og prosess for glassgjenvinning. Kjøp av rivningsselskapet 13-Gruppen AS og datterselskapet 13 Byggentreprenør AS.
 2015 NG Sikkerhet AS byttet navn til Norsk Makulering AS, og Norsk Gjenvinning Entreprenør AS, 13-Gruppen AS og 13 Byggentreprenør AS byttet til felles navn; R3 Entreprenør.
 2016 Lansering av slagordet «Det finnes ikke søppel mer.» som en folkeliggjøring av sirkulæerøkonomien og konsernets visjon. De første elbilene (26 tonn) sattes i bestilling og skal samle inn husholdningsavfall for Sarpsborg kommune. Etablering av prosess for tørking av matavfall startet ved anlegget i Bergen.

Referanser

Eksterne lenker 
 

Norske avfallsselskaper
Etableringer i 1926